text.text: مبرمج ويب .. من وين ابدأ وكيف؟
text.text_idx: #000000
text.text: أولاً .. لو انت لسا جديد وحابب تفوت بمجال الويب بشكل عام من تطوير مواقع تطبيقات .. الخ. فبدك تعرف انه هالعالم مليان لغات برمجة الها علاقة بالويب ومنها asp.net, php, python فبدك تقتصر على واحدة منهم على حسب انت وين شايف حالك؟ وهذا البوست رح يطرق لكيف تبدأ في اساسيات الويب ثم رح نختار لغة برمجة وحدة نحكي عنها وهي php على حسب مجالي. ورح اركز اكثر على المصادر العربية في التعلم ولو ما بتحب العربي بتقدر تبحث او تسال عن مصادر اجنبية.
text.text_idx: #000001
text.text: عشان تبدأ صح. بدك تفهم انه الويب منقسم لعدة
  اجزاء. وعنا مجالين مهمين في الويب واحد اسمه Front End Developer.
text.text_idx: #000002
text.text: ال Front End Developer. لو بدنا نيجي نترجمه فهو بيعني مطور الواجهات الامامية. وعشان اوضحلك اكثر هو الشخص المسؤول عن بناء وتطوير الشكل الي ببين قدامك لما تتصفح اي موقع على النت. مثل html,css, js
text.text_idx: #000003
text.text: اما اخونا الثاني Back end developer. فهو شخص مسؤول عن تطوير العمليات والاوامر الي بتحدث بالموقع بدون ما انت تشوفها او تلاحظها مثلاً الاخبار الي بتنعرض الك في الموقع هو المسؤول عن انشائها وارسالها الك. ابحث شوية ع النت حتفهم اكثر عنهم.
text.text_idx: #000004
text.text: أولاً من أشهر المواقع في تعليم الويب هو w3scools. الموقع رائع جداً محتواه كتابي وبيعرض الك مثال على كل درس بيعمله وبتقدر تطبق كمان عنده بتقدر تزور الموقع من هنا
text.text_idx: #000006
text.text: قناة Elzero Web School وهي قناة صاحبها مصري. محتواها في الويب رائع جداً وكثير ناس تعلمت منها واليوم شغالين بشركات وفريلانسرز من ورا متابعتهم لهاي القناة. وبتقدر في البداية تتابع كورس html من هنا
text.text_idx: #000007
text.text: طيب؟ خلصت htmlو css؟ وحسيت حالك فهمتهم كويس؟ تمام ننتقل الان لدور مهم جداً في الويب وهو انت كيف ممكن تخلق موقع ثابت فقط من html, css. بمعنى انت شفت تصميم او صورة وحابب هالتصميم هذا يكون على النت. فبدك تتعلم كيف تحول اي تصميم من صورة لكود باستعمال html, css. ولازم تتقن هاي الشغلة كويس لانه لقدام لما تشتغل بمجال الويب رح تضطر تستخدم كل اشي تعلمته ورح تسهل عليك بشكل كبير اي مشكلة تواجهك باي تنسيق او تصميم لموقع. ورح اترك لك دورة كاملة في المجال بتساعدك على التعلم بشكل كويس في تحويل التصميم لكود وهي دورة موجودة على قناة الويب زيرو سكول رابط الدورة
text.text_idx: #000009
text.text: خلينا نحكي هيك اخدت موجز بسيط من وين وكيف ممكن تبلش وتتعلم انشاء صفحات الويب وبدايتك في Front end developer. ونيجي الان نفوت في المهم وهي PHP والي قادرة تخليك تحكي عن حالك Back end developer. باختصار شديد ال php هي لغة من لغات البرمجة بتساعدك على انك تعمل موقعك داينمك وتتحكم في محتواه من خلال لوحة تحكم عندك ع الويب بدون ما تلعب باي كود بالموقع. واللغة مطلوبة جداً وعليها شغل كثير. وعندك كمان مشاريع مطورة باستخدام php لتسهل عليك عمل موقع كامل باقل وقت واقل جهد. لهيك مهم جداً تتعلمها لو انت بدك تكون مطور ويب وبتشتغل php. رابط الدورة
text.text_idx: #000010
text.text: خذلك شوية معلومات انت وين وايش ممكن تتعلم
text.text_idx: #000011
text.text: عندك كمان من frameworks .. شغلات مثل ال codeigniter
  و Laravel .. الخ. بتقدر تتعلمهم لما تتعلم php وتتقنها. ورح تسهل
  على حالك كثير مستقبلاً في شغلك. واليوم التوجه اكثر بكثير على Laravel.
  ومن اهم المصادر الي ممكن تتعلم فيها اللارفيل بس قبل ما تتعلم ابحث
  شوية ع النت عنه وايش فائدته وهيك. لو رح نتكلم عنه حياخد وقت كثير وبكفي حكينا
text.text_idx: #000013
text.text: كمان لو مستقبلاً بدك تبني موقع تجارة الكترونية باستعمال php، عندك كثير منصات بتساعدك على انشاء وتطوير
  موقع ومنها open cart
  والحديث يطول عليهم بس لو حبيت تتخصص في بناء التجارة الالكترونية
  ابدا في الماجنتو مع الملاحظة انه قليل ناس بشتغلوه والطلب عليه كثير وهذه ميزة
  بتنضاف الك لو تعلمته.
text.text_idx: #000014
text.text: البوست هذا قابل للتحديث بشكل مستمر من اضافات وقنوات تعليميه ممكن
  الاقيها مناسبة او حد يقترحها علي اعرضها هنا.
text.text_idx: #000015
text.text: لا خطة وطنية لصناعة البرمجيات
text.text_idx: #000017
text.text: تعهيد البرمجيات، فشل وطني...
text.text_idx: #000018
text.text: دور الجامعات والحاضنات في...
text.text_idx: #000019
text.text: ويندوز 11 : إعادة خاصية عدم...
text.text_idx: #000020
text.text: OnionShare لنقل الملفات بطريقة...
text.text_idx: #000021
text.text: أفضل قوالب للتجارة...
text.text_idx: #000022
text.text: هذا الموقع يستخدم Akismet للحدّ من التعليقات المزعجة والغير مرغوبة. تعرّف على كيفية معالجة بيانات تعليقك.
text.text_idx: #000025
text.text: حول الشركة شركة المطورون بلس لتكنولوجيا المعلومات شركة رائدة في مجال صناعة البرمجيات، وهذه مدونة فريقها يكتبون فيها ما يرونه مناسب وجميل
  لا خطة وطنية لصناعة البرمجيات
  تعهيد البرمجيات، فشل وطني فلسطيني كبير
  دور الجامعات والحاضنات في تطوير قطاع تكنولوجيا المعلومات في فلسطين.
  حل مشكلة The value is not valid for XXXX.
text.text_idx: #000026
text.text: شركة المطورون بلس لتكنولوجيا المعلومات شركة رائدة في مجال صناعة البرمجيات، وهذه مدونة فريقها يكتبون فيها ما يرونه مناسب وجميل
text.text_idx: #000027
text.text: بريدك الالكتروني (*)
text.text_idx: #000029
text.text: البريد الإلكتروني: [email protected]
text.text_idx: #000032